text: Voldsomt lynnedslag
  31 juli 2012 kl. 07.54
  Et voldsomt lynnedslag raserede natten til tirsdag et hus på Roagervej i Frifelt ved Tønder. Stikkontakter sprang ud af væggene og tagplader blev ødelagt, da lynet slog ned i en 20 meter høj antennemast.
  
  Selv en klematis uden for huset blev svedet af.
  I Arnum ved Gram slog et lyn ned i et fjernsyn, men skaden var begrænset.
  DMI har registreret 1.412 lynnedslag fra midnat til klokken ni tirsdag. De fleste slog ned i Sønderjylland.
  